Source: http://en.lmbtszovetseg.hu/node/1307
Timestamp: 2018-02-17 19:24:28
Document Index: 19772011

Matched Legal Cases: ['Kúria ', 'bíróság ', 'bíróság ', 'bíróság ', 'Kúria ', 'bíróság ']

önkormányzat, propagandatörvény
A rendelet hatályon kívül helyezése ellen több eljárás is indult: a Csongrád Megyei Kormányhivatal még decemberben felszólította az önkormányzatot a jogszabályba ütköző rendelet visszavonására, majd miután az önkormányzat ezt megtagadta, a Kúria előtt támadta meg a rendeletet. Az alapvető jogok biztosa az Alkotmánybírósághoz fordult, és kérte, hogy a bíróság mondja ki, a rendelet alaptörvény-ellenes, mivel a szólás-, gyülekezés- és vallásszabadság jogát sérti, és szexuális irányultságon és valláson alapuló hátrányos megkülönböztetést valósított meg.
Az Alkotmánybíróság soron kívüli eljárásában a biztos indítványának igazat adva megállapította, hogy a rendelet a vallás- és szólásszabadságot korlátozza, márpedig ezek olyan alapvető jogok, amelyek csak törvényben, önkormányzati rendeletben nem, korlátozhatóak. Az Alkotmánybíróság a rendeletet – a fő szabálytól eltérően, súlyosságára tekintettel – a kihirdetésre visszamenőleges hatállyal megsemmisítette.
A rendelet megsemmisítéséhez vezető út
2016. november 23. - az ásotthalmi önkormányzat képviselő-testülete elfogadja a rendeletet
2016. november 25. - Szövetségünk sajtóközleményben tiltakozik a rendelet ellen
2016. december 5. - javaslatot teszünk, hogy a kormány által működtetett Emberi Jogi Kerekasztal LMBT munkacsoportjának következő ülésén a rendelet is kerüljön napirendre
2016. december 10. - részletes véleményt készítünk a rendelet házasságra és családra vonatkozó rendelkezései kapcsán
2016. december 10. - a Szegedi LMBT Közösségért csoporttal és a Budapest Pride-dal együtt tüntetést szervezünk az ásotthalmi polgármesteri hivatal elé, "mama + mama + gyerek = család" és "papa + papa + gyerek = család" feliratú táblákkal készülünk
2016. december 15. - az Emberi Jogi Kerekasztal LMBT munkacsoportjának ülésén a kormány bejelenti, hogy a Csongrád Megyei Kormányhivatal fellép a rendelet ellen, az ülésen az alapvető jogok biztosának képviselője is részt vesz
2016. december 16. - a Csongrád Megyei Kormányhivatal törvényességi felhívást intéz az önkormányzathoz, és két hónapot ad a rendelet visszavonására
2016. december 20. - az alapvető jogok biztosa indítványozza az Alkotmánybíróságnál a rendelet megsemmisítését
2017. február 17. - mivel a képviselő-testület a rendeletet nem vonja vissza, a Kormányhivatal a Kúria előtt támadja meg azt
2017. március 17. - a decemberi tüntetés hat résztvevőjét a rendelet alapján figyelmeztetésben részesítik a Szövetség által készített táblák felmutatása miatt
2017. április 11. - az Alkotmánybíróság alaptörvény-ellenesség miatt megsemmisíti az önkormányzat rendeletét
2016.11.25. (Fri) - 10:48
2012.03.06. (Tue) - 00:47
2012.04.11. (Wed) - 18:29